**คำถามที่พบบ่อย**

**ทุนนวัตกรรมสายอาชีพชั้นสูง สำหรับผู้เรียนที่มีความต้องการพิเศษ ปี 2563**

| **คำถาม** | **คำตอบ** |
| --- | --- |
| **คำถามที่พบบ่อย จากนักเรียน นักศึกษา ผู้ปกครอง** | |
| 1. ทุนนวัตกรรมสายอาชีพชั้นสูง สำหรับผู้เรียนที่มีความต้องการพิเศษ คืออะไร | โครงการนี้เป็นความร่วมมือของ สำนักงานคณะกรรมการการอาชีวศึกษา (สอศ.) คณะครุศาสตร์ จุฬาลงกรณ์มหาวิทยาลัย กองทุนเพื่อความเสมอภาคทางการศึกษา (กสศ.) เพื่อส่งเสริมโอกาสทางศึกษาให้แก่กลุ่มผู้ด้อยโอกาสมากยิ่งขึ้นโดยมีเป้าหมายเพื่อวิจัยปฏิบัติการกระบวนการจัดการศึกษาสายอาชีวศึกษา พัฒนาคุณภาพการศึกษาระดับอาชีวศึกษาและต้นแบบแนวทางซึ่งผลสำเร็จที่เกิดขึ้นจะสามารถสร้างการเปลี่ยนแปลงในเชิงระบบการศึกษาของประเทศ และสร้างโอกาสทางการศึกษาสายอาชีวศึกษาให้แก่เยาวชนที่มีความต้องการพิเศษ ได้เรียนต่อจนจบประกาศนียบัตรวิชาชีพชั้นสูง(ปวส.) |
| 1. ทุนนวัตกรรมสายอาชีพชั้นสูงได้รับงบประมาณจากที่ใด | ทุนนวัตกรรมสายอาชีพชั้นสูงได้รับงบประมาณสนับสนุนจากรัฐบาล โดยเป็นงบผูกพันต่อเนื่องจนผู้รับทุนการศึกษาจบการศึกษาตามที่กำหนด |
| 1. ผู้ขอรับทุนต้องมีคุณสมบัติอย่างไร | 1. เป็นผู้พิการที่มีบัตรประจำตัวคนพิการ หรือ มีแผนการจัดการศึกษาเฉพาะบุคคล (Individualized Education Program: IEP) หรือ มีความพิการโดยประจักษ์ ตามที่กระทรวงพัฒนาสังคมและความมั่นคงของมนุษย์ (พม.) กำหนด ได้แก่ คนตาบอดไม่มีลูกตาทั้งสองข้าง คนหูหนวกไม่มีรูทั้งสองข้าง คนพิการทางร่างกายที่แขนขาดตั้งแต่ข้อมือขึ้นไป หรือ ขาขาดตั้งแต่ข้อเท้าขึ้นไป  2. เป็นผู้ที่ประสบปัญหาความเดือดร้อนและได้รับผลกระทบทางเศรษฐกิจ หากไม่ได้รับทุนจะไม่สามารถศึกษาต่อได้โดยมีการแสดงรายได้สมาชิกครัวเรือน รายได้เฉลี่ยไม่เกิน 100,000 บาท ต่อ ปี (รายได้รวมทั้งครอบครัวหารด้วยจำนวนสมาชิกในครอบครัว รวมผู้สมัครรับทุน ซึ่งต้องไม่เกิน 100,000 บาทต่อปี) และมีใบรับรองความยากจนจาก 3 ฝ่าย ได้แก่ 1) พ่อแม่หรือผู้ปกครอง 2) ครู/ผู้อำนวยการ 3) เจ้าหน้าที่ของรัฐในตำบล  3. เป็นผู้สำเร็จการศึกษาชั้นมัธยมศึกษาตอนปลาย (ม. 6) หรือ ประกาศนียบัตรวิชาชีพ (ปวช.3) หรือ เทียบเท่า ตามหลักสูตรกระทรวงศึกษาธิการตั้งแต่ปีการศึกษา 2560 – 2562  4. มีเกรดเฉลี่ยสะสมตลอดช่วงชั้น ( มัธยมศึกษาปีที่ 4 - 6 หรือ ปวช. 1 - 3 หรือ เทียบเท่า ) ไม่ต่ำกว่า 2.00  5. เป็นผู้เรียนที่สมัครใจเข้าร่วมวิจัยใน โครงการวิจัยต้นแบบแนวทางการพัฒนาคุณภาพการจัดการศึกษาในสายอาชีพ สำหรับผู้เรียนที่มีความต้องการพิเศษเพื่อการมีงานทำ โดยคณะผู้วิจัยคณะครุศาสตร์ จุฬาลงกรณ์มหาวิทยาลัย |
| 1. สิ่งที่ผู้รับทุนจะได้รับมีอะไรบ้าง | * 1. ค่าใช้จ่ายรายเดือนให้ผู้รับทุน (ค่าครองชีพ ค่าอุปกรณ์การเรียน ค่าใช้จ่ายในการเรียนและค่าที่พัก) เดือนละ 7,500 บาท ต่อผู้รับทุน ตลอดระยะเวลาการศึกษาตามหลักสูตร   2. ค่าธรรมเนียมการศึกษาในอัตราประหยัด |
| 1. ค่าใช้จ่ายรายเดือนที่ผู้รับทุนได้รับจากช่องทางใด | สถาบันการศึกษาจะเป็นผู้รับผิดชอบในการเบิกค่าใช้จ่ายรายเดือนแก่นักศึกษาผู้รับทุน |
| 1. นักศึกษาที่ขอรับทุนเมื่อสำเร็จการศึกษาแล้วต้องชดใช้ทุนหรือไม่ | ทุนนี้ให้เปล่า ผู้รับทุนที่ผ่านเกณฑ์คัดเลือก ไม่มีข้อผูกพันที่ผู้รับทุนจะต้องชดใช้ทุนที่ได้รับไป หลังเรียนจบสามารถประกอบอาชีพได้ตามความถนัด  แต่กรณีที่ผู้รับทุนรายใดไม่สามารถเรียนจนจบการศึกษา ผู้รับทุนรายนั้นจะต้องเข้าสู่กระบวนการพิจารณาชดใช้ทุน |
| 1. แบบสมัครนักศึกษาทุนนวัตกรรมสายอาชีพชั้นสูง สำหรับผู้เรียนที่มีความต้องการพิเศษ ปี 2563 สามารถดาวน์โหลด   ได้จากที่ใด | นักศึกษาสามารถดาวน์โหลดเอกสารใบสมัครได้ทาง เว็บไซต์ กสศ.  <https://www.eef.or.th/notice/1081/>  หรือ สแกน QR Code เพื่อดาวน์โหลดเอกสาร   |  | | --- | |  |   **สายด่วน** 02-079-5475 กด 2 (ในวันและเวลาราชการ)  **อีเมล** [SpecialNeeds@eef.or.th](mailto:SpecialNeeds@eef.or.th) |
| 1. ผู้ที่ไม่สามารถขอรับทุนได้ ในปีการศึกษา 2563 | 1. ผู้ที่กำลังศึกษาอยู่ชั้น ม.4 ม.5 ปวช.1 ปวช.2 ในสถาบันการศึกษาทุกแห่ง 2. ผู้ที่จบการศึกษาที่นอกเหนือจากปีการศึกษา 2560 , 2561 และ 2562 |
| 1. มีการกำหนดอายุของ นักศึกษาผู้ขอรับทุนหรือไม่ | ไม่จำกัดอายุของผู้รับทุน แต่ยึดระดับการศึกษาเป็นสำคัญ โดยนักศึกษาผู้ขอรับทุนจะต้องกำลังจะจบชั้น ม.6 หรือ ปวช.3 หรือเทียบเท่า โดยจบการศึกษาไม่เกิน 3 ปี ตั้งแต่ปีการศึกษา 2560 - 2562 |
| 1. หากผู้ขอรับทุนได้รับทุนอื่นอยู่แล้วสามารถขอรับทุนได้หรือไม่ | ก่อนการขอรับทุน กสศ. เมื่อผู้รับทุนผ่านการพิจารณาและรับทุนจากโครงการนี้ ผู้รับทุนต้องยุติ จะไม่รับทุนการศึกษาอื่นใด ของหน่วยงานภาครัฐที่มีลักษณะซ้ำซ้อนกับทุน กสศ. |
| 1. ผู้ที่ขอรับทุนกองทุนกู้ยืม เพื่อการศึกษา (กยศ.) อยู่ก่อนแล้วจะขอรับทุนได้หรือไม่ | ผู้ที่ขอกู้ยืมจากกองทุนกู้ยืมเพื่อการศึกษามีคุณสมบัติตามเกณฑ์สามารถมีสิทธิได้รับการพิจารณาทุนนวัตกรรมสายอาชีพชั้นสูงได้ ทั้งนี้ เมื่อนักศึกษาได้รับทุนจาก กสศ. แล้ว จะต้องยุติการรับทุนอื่นของหน่วยงานภาครัฐที่มีลักษณะซ้ำซ้อนกัน ซึ่งรวมถึงการกู้ยืมจากกองทุนเงินให้กู้ยืมเพื่อการศึกษา (กยศ.) |
| 1. ในระบบทวิภาคี นักศึกษา จะได้รับเบี้ยเลี้ยงจาก   สถานประกอบการ  จะขอรับทุนได้หรือไม่ | นักศึกษาสามารถรับเบี้ยเลี้ยงจากสถานประกอบการในระบบทวิภาคี ควบคู่กับการรับทุนนวัตกรรมสายอาชีพชั้นสูงได้   |  | | --- | |  | |
| 1. ผู้รับทุนสามารถยุติการรับทุนก่อนการเรียนจบตามกำหนดได้หรือไม่ | กรณีที่ผู้รับทุนรายใดไม่สามารถเรียนจนจบการศึกษา ผู้รับทุนรายนั้นจะต้องเข้าสู่กระบวนการพิจารณาชดใช้ทุน ยกเว้นกรณีที่เป็นเหตุสุดวิสัย หรือผู้รับทุนมีเหตุผล ความจำเป็นอย่างยิ่ง โดย ผู้รับทุนจะต้องชดใช้ทุนที่ได้รับจาก กสศ. ซึ่งได้แก่ ค่าใช้จ่ายประจำเดือน และค่าธรรมเนียมการศึกษา |
| 1. นักศึกษาผู้ขอรับทุนจำเป็นต้องอยู่ในจังหวัดเดียวกันกับสถาบันการศึกษาหรือไม่ | นักศึกษาผู้ขอรับทุนไม่จำเป็นต้องอยู่ในจังหวัดเดียวกันกับสถาบันการศึกษา ขึ้นอยู่กับความสนใจของผู้ขอรับทุน |
| 1. รายได้สมาชิกครัวเรือน รายได้เฉลี่ยไม่เกิน 100,000 บาท ต่อ ปี มีวิธีคิดอย่างไร | รายได้รวมทั้งครอบครัวหารด้วยจำนวนสมาชิกในครอบครัว รวมผู้สมัครรับทุน ซึ่งต้องไม่เกิน 100,000 บาท ต่อคน ต่อปี  **ตัวอย่างที่ 1** ผู้สมัครขอรับทุน นาย ก มีสมาชิกในครอบครัว จำนวน 4 คน (รวมผู้สมัครขอรับทุน) ผู้เป็นพ่อสามารถหารายได้ 400,000 บาทต่อปีส่วนคนอื่น ๆ ในครอบครัวไม่มีรายได้  **วิธีคิด** คือ รายได้พ่อ 400,000 บาท หารด้วยจำนวนสมาชิกในครอบครัว 4 คน = 100,000 บาท เท่ากับว่า นาย ก รายได้เฉลี่ยครัวเรือน ไม่เกิน 100,000 บาทต่อปี ผ่านคุณสมบัติผู้ขอรับทุน  **ตัวอย่างที่ 2** ผู้สมัครขอรับทุน นาย ข มีสมาชิกในครอบครัว จำนวน 4 คน (รวมผู้สมัครขอรับทุน) ผู้เป็นพ่อสามารถหารายได้ 200,000 บาทต่อปี และพี่ชายสามารถหารายได้ 300,000 บาทต่อปี  **วิธีคิด** คือ รวมรายได้พ่อและพี่ชาย 500,000 บาท หารด้วยจำนวนสมาชิก ในครอบครัว 4 คน = 125,000 บาท เท่ากับว่า นาย ข รายได้เฉลี่ยครัวเรือน เกิน 100,000 บาท ต่อปี ไม่ผ่านคุณสมบัติผู้ขอรับทุน |
| 1. จำนวนสมาชิกในครัวเรือน มีใครบ้าง | จำนวนสมาชิกในครัวเรือน หมายถึง จำนวนสมาชิกทั้งหมด ของครัวเรือน (มีชื่ออยู่ในทะเบียนบ้านหรือไม่ก็ได้) ทั้งหมดที่อาศัยอยู่ในบ้านเดียวกัน จัดหาหรือใช้สิ่งอุปโภค บริโภคอันจำเป็นแก่การครองชีพร่วมกัน โดยบุคคลเหล่านั้นอาจเป็นญาติ หรือไม่เป็นญาติกันก็ได้ ไม่นับสมาชิกที่ไปทำงานที่อื่นโดยไม่ได้กลับมาพักนอนที่บ้านเกิน 3 เดือนในรอบ 12 เดือนที่แล้ว (ระยะเวลานับจากเดือนก่อนเดือนสัมภาษณ์ย้อนหลังไป 12 เดือน) หากมีสมาชิกในครัวเรือน ไปที่อื่นเกินกว่า 3 เดือนไม่นับเป็นสมาชิกในครัวเรือน |
| 1. กรณีที่นักศึกษาอาศัยอยู่กับวัด มูลนิธิ พักนอนที่โรงเรียนหรือโรงงาน คิดจำนวนคนในครอบครัวและรายได้อย่างไร | ให้วิเคราะห์ถึงการนำรายได้มาใช้จ่ายร่วมกัน เช่น  1. นักศึกษาเป็นเด็กวัดอยู่กับพระ สมาชิกในครอบครัวคือพระกับนักศึกษา ที่พระท่านนั้นดูแล  2. นักศึกษาที่อยู่กับมูลนิธิครอบครัวคือสมาชิกทั้งหมดของมูลนิธิ  3. นักศึกษาที่พักนอนที่โรงเรียน ครอบครัวคือครอบครัวของนักศึกษา ตามภูมิลำเนา เพราะนักศึกษาพักนอนคือนักศึกษาที่อยู่ห่างไกลไม่สามารถเดินทางมาเรียนได้ อาจไม่ยากจนทุกคน  4. นักศึกษาที่อยู่หอพัก ครอบครัวของนักศึกษา คือ ตัวนักศึกษาแต่รายได้ ให้นับรายได้ที่นักศึกษาได้รับจากผู้ปกครองในแต่ละเดือน  5. นักศึกษาที่พ่อ แม่หรือผู้ปกครองมีบ้านอยู่ในโรงงาน โดยโรงงานจัดที่พักอาศัยให้ ครอบครัว หมายถึง สมาชิกทุกคนที่พ่อ แม่ หรือผู้ปกครองรับผิดชอบดูแล |
| 1. ถ้าหากไม่มีบ้านอาศัยอยู่กับมูลนิธิ วัด พักนอนในโรงเรียนถ่ายรูปอย่างไร | ถ่ายรูปมูลนิธิ วัด ที่พักนอนในโรงเรียนแทน (บ้านหรือที่พักประเภท วัด มูลนิธิ หอพัก โรงงาน อยู่กับนายจ้าง) |
| **คำถามที่พบบ่อย จาก ครู อาจารย์ ผู้บริหาร สถานศึกษา** | |
| 1. ทุนนวัตกรรมสายอาชีพชั้นสูงมีทุนกี่ประเภท | ทุนนวัตกรรมสายอาชีพชั้นสูงมีทุน 1 ประเภท เป็นทุน 2 ปี เรียนต่อ ปวส. สำหรับผู้สำเร็จการศึกษาชั้น ม. 6 ปวช. 3 หรือ เทียบเท่า ตั้งแต่ปีการศึกษา 2560 – 2562 |
| 1. ทุนนวัตกรรมสายอาชีพชั้นสูงสนับสนุนอะไรบ้าง | การสนับสนุนของทุนนวัตกรรมสายอาชีพชั้นสูง มี 3 ส่วน ได้แก่  **ส่วนที่ 1 สำหรับสถานศึกษา**  1.1 งบประมาณสนับสนุนค่าใช้จ่ายในการค้นหา แนะแนวประชาสัมพันธ์และคัดเลือกผู้รับทุน อัตรา 1,500 บาท ต่อผู้รับทุนจำนวน 1 ครั้ง แบ่งเป็น  **งวดที่ 1** สนับสนุน 50% ตามจำนวนนักศึกษาทุนที่ได้รับอนุมัติ  **งวดที่ 2** สนับสนุน 50% ตามจำนวนนักศึกษาทุนผ่านการคัดเลือก และเฉพาะนักศึกษาที่จบมาจากสถานศึกษาอื่น   * 1. งบประมาณสนับสนุนการจัดกิจกรรมหนุนเสริมตามกรอบ ที่กำหนด อัตรา 20,000 บาทต่อผู้รับทุนต่อปี   2. งบประมาณสนับสนุนค่าตรวจสอบบัญชีโครงการจำนวน 2 ครั้งต่อปี เบิกจ่ายตามจริงไม่เกินวงเงินที่ กสศ. กำหนด   **ส่วนที่ 2 ผู้รับทุน**   * 1. งบประมาณสนับสนุนค่าใช้จ่ายรายเดือนให้ผู้รับทุน (ค่าครองชีพ ค่าอุปกรณ์การเรียน ค่าใช้จ่ายในการเรียน และค่าที่พัก) เดือนละ 7,500 บาท ต่อผู้รับทุน ตลอดระยะเวลาการศึกษาตามหลักสูตร   2. ค่าธรรมเนียมการศึกษาในอัตราประหยัด  |  |  | | --- | --- | | **ส่วนที่ 3 กิจกรรมเสริมคุณภาพ** (Enrichment Program) ที่ กสศ. จัดให้   |  | | --- | | ทั้งการแลกเปลี่ยนประสบการณ์กับผู้เชี่ยวชาญทั้งไทยและต่างประเทศ | | |
| 1. ใครเป็นผู้คัดเลือกผู้รับทุน | สถานศึกษาเป็นผู้ดำเนินการจัดกระบวนการให้มีคณะกรรมการเพื่อทำหน้าที่คัดเลือกผู้สมัครขอรับทุนตามคุณสมบัติที่กำหนด อย่างมีส่วนร่วมจากหลาย ภาคส่วนโดยมีการคัดเลือกผู้รับทุนตาม ข้อ 6 ในเอกสารแนวทางการสนับสนุน และการดำเนินงานของสถานศึกษาอาชีวศึกษา |
| 1. มีการดูแลค่าใช้จ่ายรายเดือนที่ผู้รับทุนได้รับอย่างไร | กสศ. สนับสนุนงบประมาณให้สถาบันการศึกษาจะเป็นผู้รับผิดชอบในการ เบิกค่าใช้จ่ายรายเดือนแก่นักศึกษาผู้รับทุนก่อนวันที่ 20 ของทุกเดือน และแนะนำการใช้เงินอย่างประหยัด คุ้มค่า และเกิดประโยชน์สูงสุด ตามวัตถุประสงค์ของโครงการให้กับผู้รับทุน |
| 1. นิยามของรายได้ครัวเรือนตามคุณสมบัติที่กำหนดเป็นอย่างไร | รายได้ในครัวเรือน หมายถึง รายได้ของสมาชิกทุกคนในครัวเรือนรวมกัน รายได้ในครัวเรือนเฉลี่ยต่อคน หมายถึง รายได้ของสมาชิกทุกคนในครัวเรือนรวมกันหารด้วยจำนวนสมาชิกของครัวเรือนทั้งหมด (รวมผู้สมัครขอรับทุน) ต้องไม่เกิน 100,000 บาทต่อคน ต่อ ปี โดยมีตัวอย่างวิธีคิดตามข้อ 5.2 (ใบสมัครขอรับทุน ) ในเอกสารแนวทางการสนับสนุนและการดำเนินงาน  ของสถานศึกษาอาชีวศึกษา |
| 1. รายได้เฉลี่ยสมาชิกครัวเรือนเกิน 100,000 บาทต่อปี แต่มีหนี้สินเยอะจะผ่านคุณสมบัติผู้รับทุนหรือไม่ | ไม่ผ่านตามคุณสมบัติผู้รับทุน เนื่องจากรายได้เกิน |
| 1. กรณีนักศึกษาหรือสมาชิกในครัวเรือนได้รับเงินค่าใช้จ่ายรายเดือนจากผู้อื่นที่ไม่ได้อยู่ในสมาชิกครัวเรือนเดียวกันถือว่าเป็นรายได้หรือไม่ | ถือว่าเป็นรายได้ของครัวเรือน หากได้รับเงินรายเดือนติดต่อกันเกิน 3 เดือนภายในระยะเวลา 1 ปี |
| 1. การดูแลผู้รับทุนจะต้องทำอย่างไร | สถานศึกษาที่ศึกษามีหน้าที่ดูแลผู้รับทุนการประพฤติและปฏิบัติตามเงื่อนไข หลักเกณฑ์ ระเบียบข้อบังคับของสถานศึกษา ฝึกและพัฒนาศักยภาพ ให้ผู้รับทุนสำเร็จการศึกษาตามหลักสูตรที่กำหนด โดยจะไม่หลีกเลี่ยง ละเลย ทอดทิ้ง ยุติหรือเลิกการศึกษาก่อนสำเร็จการศึกษาตามหลักสูตร รวมถึงจะเป็น ผู้ประพฤติตนให้มีคุณลักษณะที่ดีสามารถประกอบสัมมาชีพภายหลังสำเร็จการศึกษา |
| 1. โครงการทุนนวัตกรรมสายอาชีพชั้นสูงมีช่องทางการติดต่ออย่างไร | **สายด่วน** 02-079-5475 กด 2 (ในวันและเวลาราชการ)  **อีเมล** [SpecialNeeds@eef.or.th](mailto:SpecialNeeds@eef.or.th)  **เว็บไซต์** EEF.or.th |